დავით უსუფაშვილი

დავით უსუფაშვილი (დ. 5 მელახი, 1968, ოფუტე მაღარო, სიღნაღიშ რაიონი) — ქორთუ იურისტი, ოჯარალე პოლიტიკაშ მაგისტრი, საქორთუოშ რესპუბლიკური პარტიაშ დუდმახვენჯი 2005 წანაშე. 2012 წანაშ 21 გჷმათუთაშე საქორთუოშ  მაბრუო მოჭანაფაშ პარლამენტიშ დუდმახვენჯი.

 ბიოგრაფია 
დებადჷ სიღნაღიშ რაიონიშ ოფუტე მაღაროს. გაათუ ივანე ჯავახიშვილიშ ჯოხონობაშ ქართიშ სახენწჷფო უნივერსიტეტიშ (ქსუ) იურიდიული ფაკულტეტი 1992 წანას დო დიუკიშ უნივერსიტეტის ოჯარალე პოლიტიკაშ ინსტიტუტი (ამერიკაშ აკოართაფილი შტატეფი, 1999 წ). რდჷ ცენტრალური ოგიშაგორაშე კომისიაშ იურიდიული დეპარტამენტიშ დუდმახვენჯი (1990—1992), სახენწჷფო სხუნუშ იურდიული დეპარტამენტიშ ალმაჩამალი (1992—1994), ქსუ–შ ლექტორი (1992—1997), სახენწჷფო ოკონსტიტუციე კომისიაშ მაკათური (1993—1995), ახალმორდუ იურისტეფიშ ასოციაციაშ დჷმარცხუაფალი დო დუდმახვენჯი (1994—1997), AMEX International-იშ საქორთუოშ ფილიალიშ დირექტორი (1999—2000), ფონდი „ღია საზოგადოება საქართველოშ“ სხუნუშ მაკათური (1995—1997, 2000—2001), ანტიკორუფციული ოხანდე ბუნაშ ემაჸონაფალი მელამოსე (2000—2001), ხემანჯღვერენდჷ USAID-იშით დაფინანსებულ პროექტეფს იურდიული რეფორმეფიშ სფეროს (2001—2005). რე იურისტეფიშ მოსოფელიშ ასოციაციაშ მაკათური. 2011 წანას პარტიაშ ერუანულ კომიტეტიქ უსუფაშვილი კინე გეშეგორჷ პარტიაშ დუდმახვენჯო. 

2012 წანაშ ოპარლამენტე გიშაგორუეფს მუწორინაფილი რდჷ  საბურთალოშ მაჟორიტარობაშ კანდიდატო. გიშაგორუეფს თიქ  66.09%-ით გიმორძგჷ.#3 საბურთალო - საბოლა მუნაჩემეფი . ცესკო. 21 გჷმათუთას ახაშო აკოკათელი მა-8 მოჭანაფაშ  პარლამენტიქ დავით უსუფაშვილი პარლამენტიშ დუდმახვენჯო გეგშეგორჷ.პარლამენტიშ დუდმახვნეჯო გჷშაგორილი რე დავით უსუფაშვილი . „რადიო თავისუფლება“. 21.10.2012.

 რესურსეფი ინტერნეტის 

 ბიოგრაფია რესპუბლიკური პარტიაშ ვებ-ხასჷლა
 ბიოგრაფია „ქორთული ორცებაშ“ ვებ-ხასჷლას
 გეჩინებაფე სქანი კანდიდატი: დავით უსუფაშვილი

სქოლიო

კატეგორია:ქორთუეფი
კატეგორია:ქორთუ პოლიტიკოსეფი
კატეგორია:დუნაბადი 1968